Document ID: /fineweb-2-swissfilter-quality_10-filterrobots/filtered/02038.jsonl.gz/4275

Tenor in studi publitgà en la revista «The Lancet» ha la Svizra en cumparegliaziun internaziunala ina pitschna confidenza en vaccinaziuns. Per il studi han ils perscrutaders evaluà las datas da 149 pajais. Dal settember 2015 fin il december 2019 èn 284'000 persunas vegnidas interrogadas.
Entant che la Svizra è sin ina da las ultimas plazzas quai che pertutga la confidenza en vaccinaziuns crescha la fidanza en plirs pajais europeics sco per exempel en la Finlanda, Frantscha e l'Italia.